Jaana Kavonius

Jaana Helena Kavonius (aiemmin Pedersen; s. 10. syyskuuta 1966) on suomalainen kansalaisaktivisti.Susanna Reinboth, Tuomo Pietiläinen, HS tutki: Hovioikeuden tuomari ja joukko PS-poliitikkoja olivat perustamassa totuuspuoluetta Helsingin Sanomat 21.6.2023, viitattu 25.7.2024Kannattajakortti Totuuspuolue, viitattu 25.7.2024 Hänestä tuli Totuuspuolueen puheenjohtaja sen puoluerekisteriin hyväksymisen yhteydessä vuonna 2023. Kavonius oli aiemmin tullut tunnetuksi osallistumisestaan erilaisiin mielenosoituksiin Tähtien sota -elokuvien prinsessa Leiaksi pukeutuneena ja valomiekkaa kantaen. Hän on usein nostanut kanteita erilaisia toimijoita vastaan. Kavoniuksen aktiivisuus oikeusasioissa oli niin suurta, että Helsingin Sanomien mukaan Länsi-Uudenmaan käräjäoikeuden istuntopaikka Lohjalla oli ”halvaantua” kanteita käsiteltäessä. Kavonius on sanojensa mukaan vuosikymmenten ajan paljastanut yksityisten ja julkisten toimijoiden tekemiä rikoksia ja väärinkäytöksiä.Jukka Harju, Totuus­puolueen Jaana Kavonius katosi, oikeus määräsi heti vangittavaksi – Hakee turva­paikkaa Slovakiasta Helsingin Sanomat 10.4.2024, viitattu 25.7.2024 ==Poliittinen toiminta== Helmikuussa 2022 Kavonius oli puhujana Helsingin Convoy-mielenosoituksessa. Hän julkaisi kesäkuussa 2022 turvallisuuspoliittisen linjansa, jonka oli nimennyt ”Paasikiven–Kavoniuksen linjaksi”. Kavonius ei pidä Totuuspuoluetta venäläismielisenä vaan rauhan asialla olevana. Hänen mukaansa Suomi on toiminut tuomittavasti Ukrainan sodan yhteydessä. Hän pitää suomalaisten tiedotusvälineiden uutisointia sodasta propagandana. Kavonius on ollut aktiivinen rokotevastainen vaikuttaja ja vastustanut ”virkamafiaksi” kuvailemaansa henkilöryhmää. Totuuspuolueen linjaan ovatkin kuuluneet muun muassa koronarokotusten, Naton ja tiedotusvälineiden vastustaminen sekä Venäjän turvallisuusintressien korostaminen. Kavonius tavoitteli ehdokkuutta Suomen presidentinvaalissa 2024.Jaana Kavonius etsintäkuulutettu – Syytetään törkeistä rikoksista Iltalehti 4.3.2024, viitattu 25.7.2024 == Rikosepäilyt ja -syytteet == Kavonius etsintäkuulutettiin syyskuussa 2023.Mika Lahtonen, Länsi-Uudenmaan käräjäoikeus vangitsi Totuuspuolueen puheenjohtaja Jaana Kavoniuksen! Alibi 26.3.2024, viitattu 25.7.2024 Käräjäoikeudessa oli maaliskuun alussa 2024 tarkoitus käsitellä Kavoniusta vastaan nostettuja syytteitä, joista monet koskivat törkeitä rikoksia. Viranomaiset eivät kuitenkaan tavoittaneet häntä. Länsi-Uudenmaan käräjäoikeus ja Helsingin hovioikeus määräsivät hänet vangittavaksi poissaolevana. Syyttäjät vaativat Kavoniukselle viiden vuoden vankeustuomiota. Syytteet koskivat kymmeniä epäiltyjä rikoksia, jotka suurimmilta osin koostuivat törkeistä kunnianloukkauksista ja vainoamisista. Kavonius piti syytteitä aiheettomina ja poliittisina. Hän kertoi hakevansa turvapaikkaa Unkarista ja Slovakiasta. Syytteet liittyivät Kavoniuksen julkaisemiin ja levittämiin videoihin, joissa esitettiin kuvia ja tunnistettavia tietoja henkilöistä, joita hän piti rikollisina. Syyttäjät pitivät henkilöistä esitettyjä väitteitä valheellisina, loukkaavina ja halventavina. Kavonius katsoi olevansa oikeutettu kutsumaan ihmisiä rikollisiksi itse keräämiensä näyttöjen pohjalta, vaikka heitä ei olisi tuomittu. Kavonius oli myös uhkaillut tuomareita ampumisella ja hirttämisellä. Kavonius on väittänyt olevansa Suomessa hengenvaarassa, koska hänen mielestään syyttäjät haluavat saattaa hänet tilanteeseen, jossa hän joutuisi murhan uhriksi. == Lähteet == Luokka:Suomalaiset kansalaisaktivistit Luokka:Suomalaiset poliitikot Luokka:Suomalaiset salaliittoteoreetikot Luokka:Suomen puolueiden puheenjohtajat Luokka:Vuonna 1966 syntyneet Luokka:Elävät henkilöt